Πορνογραφία

Πορνογραφία ή πορνό είναι η αναπαράσταση σεξουαλικών πράξεων, λεκτικά ή μέσω εικόνων, με υπερβολικό τονισμό των γενετήσιων στοιχείων και με κύριο σκοπό την σεξουαλική διέγερση του ατόμου. Οι διαδικτυακοί τόποι nubiles, nubile και πολλά domain ανήκαν στην Ιταλίδα παραγωγό πορνό, Νόμπιλε Νικολέττα. Η λέξη nubile στα Ιταλικά μεταφράζεται ως άγαμος. Το διάστημα 2003-2009 η Νόμπιλε πούλησε όλα τα domain των ιστοσελίδων, κερδίζοντας άνω των δέκα εκατομμυρίων δολαρίων. 

Ετυμολογία
Ο ελληνικός όρος πορνογραφία αποτελεί αντιδάνειο της γαλλικής λέξεως pornographie, η οποία με την σειρά της αποτελεί παράγωγο της λέξης πορνογράφος. Η λέξη πορνογράφος απαντάται στο έργο του Αθήναιου Δειπνοσοφισταί (περ. 2ος αι.), όπου φαίνεται να χρησιμοποιείται για να περιγράψει ζωγράφους που αναπαριστούσαν πόρνες στα έργα τους.Δειπνοσοφισταί, ΧΙΙΙ. Αναφέρονται ειδικότερα οι Αριστείδης, Παυσίας και Νικοφάνης Η γαλλική λέξη pornographie εμφανίστηκε τον 19ο αιώνα και αρχικά χρησιμοποιήθηκε για την περιγραφή ερωτικών τοιχογραφιών που βρέθηκαν στα ερείπια της Πομπηίας.Moulton 2000, 8 Ο όρος πορνογραφία αποτελεί αναχρονισμό όταν εφαρμόζεται σε παλαιότερες ιστορικές περιόδους.

 Ιστορία 
Επειδή ο ίδιος ο ορισμός της πορνογραφίας είναι υποκειμενικός, μια συγκεκριμένη ιστορία της πορνογραφίας είναι αδιανόητη. Οι ιστορικοί βλέπουν την πορνογραφία ως έναν σύνθετο πολιτισμικό σχηματισμό. Σεξουαλικές εικόνες υπάρχουν από την προϊστορική εποχή, όπως φαίνεται στα αγαλματίδια της Αφροδίτης και στις σπηλαιογραφίες. Άνθρωποι από διάφορους πολιτισμούς έχουν δημιουργήσει έργα που απεικονίζουν ρητά σεξουαλικά θέματα- μεταξύ άλλων, αυτά περιλαμβάνουν αντικείμενα, μουσική, ποίηση και τοιχογραφίες, τα οποία συχνά είναι συνυφασμένα με θρησκευτικά και υπερφυσικά θέματα. Τα παλαιότερα αντικείμενα, συμπεριλαμβανομένων των Venus Hohle-Fels, τα οποία θεωρούνται πορνογραφικά, ανακαλύφθηκαν το 2008 n. э. σε σπήλαιο κοντά στη Στουτγάρδη της Γερμανίας, οι αναλύσεις ραδιοάνθρακα υποδεικνύουν ότι είναι ηλικίας τουλάχιστον 35000 ετών και χρονολογούνται στην περίοδο της Οριγγενίας.

Ένας τεράστιος αριθμός αντικειμένων που βρέθηκαν στην αρχαία Μεσοποταμία περιείχαν σαφείς απεικονίσεις ετεροφυλόφιλου σεξ. Η γλυπτική τέχνη της Πρώιμης Δυναστικής περιόδου των Σουμερίων απεικονίζει συχνά σκηνές μετωπικού σεξ σε στάση ιεραπόστολου. Οι ταμπλέτες νεκρολογιών της Μεσοποταμίας από τις αρχές της δεύτερης χιλιετίας πΧ. απεικονίζουν συνήθως έναν άνδρα να διεισδύει σε μια γυναίκα από πίσω, ενώ αυτή είναι σκυμμένη και πίνει μπύρα με καλαμάκι. Οι μεσοασσυριακές φιγούρες όρκων απεικόνιζαν συχνά έναν άνδρα να στέκεται και να διεισδύει σε μια γυναίκα καθώς αυτή βρισκόταν πάνω σε ένα βωμό.

Οι μελετητές έχουν παραδοσιακά ερμηνεύσει όλες αυτές τις εικόνες ως σκηνές ιερού γάμου (ένας αρχαίος ιερός γάμος μεταξύ ενός θεού και μιας θεάς), αλλά πιθανότατα σχετίζονται με τη λατρεία της Ινάνα, της Μεσοποταμίας θεάς του σεξ και της ιερής πορνείας. Πολλές εικόνες σεξουαλικού περιεχομένου, συμπεριλαμβανομένων μοντέλων ανδρικών και γυναικείων γεννητικών οργάνων, έχουν βρεθεί στο ναό της Ινάνα στην Ασσούρ.

 Χρήση του όρου 
Ο ακριβής ορισμός της πορνογραφίας είναι στην πραγματικότητα αρκετά δύσκολος και δεν υπάρχει συνήθως καθολική συμφωνία ως προς το χαρακτηρισμό ενός έργου ως πορνογραφικού. Επιπλέον τα όρια της πορνογραφίας διαφέρουν όταν εξετάζονται στα πλαίσια διαφορετικών πολιτισμών ή/και εποχών. 

 Η πορνογραφία στον κινηματογράφο 

Ο όρος πορνογραφική ταινία αναφέρεται σε ταινίες που απεικονίζουν λεπτομερειακά διείσδυση και άλλες σεξουαλικές πράξεις, συνήθως με σκοπό τη σεξουαλική διέγερση του θεατή. Εμφανίστηκαν σχεδόν ταυτόχρονα με την εμφάνιση του κινηματογράφου και έχουν πολλά κοινά με τις υπόλοιπες μορφές πορνογραφίας. Άλλες ορολογίες που χρησιμοποιούνται στην ελληνική γλώσσα για να περιγράψουν τέτοιου είδους ταινίες είναι: «αισθησιακή ταινία», «ερωτική ταινία με σκληρό σεξ», «ταινία για ενηλίκους» και συνεκδοχικά «τσόντα». τσόντα = εκ της Ιταλικής giunta (πρβλ. και ισπανική junta) που σημαίνει «ένωση, προσθήκη» κλπ.

Για μια αναλυτικότερη επισκόπηση του ορισμού και της ιστορίας της πορνογραφίας στο κινηματογράφο, δείτε: Πορνογραφική ταινία.

 Πορνογραφία στην Ελλάδα  
Σε ότι αφορά την εγχώρια νομοθεσία, η πώληση και κατοχή πορνογραφικού υλικού είναι νόμιμη σε ειδικά έντυπα, DVD, συνδρομητική τηλεόραση και ειδικό κινηματογράφο και μόνο σε ενήλικους. Ωστόσο κατά το ν. 5060/1931 (άρθρο 29) απαγορεύεται η «διακίνηση ασέμνων» στον τύπο ενώ, κατά το άρθρο 14 παρ. 3 του Συντάγματος, επιτρέπεται για τέτοια δημοσιεύματα η κατάσχεση εφημερίδων, ακόμα και πριν από την κυκλοφορία τους (Άσεμνο θεωρείται αυτό που προσβάλλει, κατά το κοινό αίσθημα, την αιδώ). Νόμιμη είναι επίσης σήμερα και η παραγωγή ή εκτύπωση πορνογραφικού υλικού στην Ελλάδα και υφίστανται εδώ και αρκετά χρόνια ορισμένα ελληνικά έντυπα και από το 2008 μία κινηματογραφική εταιρεία.

Με το άρ. 348Α του Ποινικού Κώδικα, που εισήχθη με τον Ν. 3064/2002, τιμωρείται η «πορνογραφία ανηλίκων», στην οποία περιλαμβάνεται τόσο η συμβατική όσο και η ηλεκτρονική της μορφή. Με τη διάταξη αυτή τιμωρείται ακόμα και η εικονική (π.χ. με καρτούν) παιδική πορνογραφία, καθώς και η απλή κατοχή παιδικού πορνογραφικού υλικού.Φυτράκης Ευτ., σε: Ν.Παρασκευόπουλο/Ε.Φυτράκη, Αξιόποινες σεξουαλικές πράξεις, εκδ. Σάκκουλα, Αθήνα-Κομοτηνή 2011, 273 επ. 

Παραπομπές

Βιβλιογραφία
 Moulton, Ian Frederick: Before pornography: erotic writing in early modern England, Oxford University Press, 2000

 Εξωτερικοί σύνδεσμοι 

 Pornography and Censorship'', Stanford Encyclopedia of Philosophy. 
 Πορνογραφία και Λογοκρισία, Η Εγκυκλοπαίδεια της Φιλοσοφίας του Στάνφορντ. 

Κατηγορία:Ανθρώπινη σεξουαλικότητα